Chiranjeevi admitted in mumbai hospital
ముంబై ఆసుపత్రిలో చేరిన చిరంజీవి
మెగాస్టార్ ఆసుపత్రిలో చేరడమేంటి? ఆయనకేమైంది... అని అభిమానులు కంగారుపడుతున్నారా?
TNN | Updated:
Feb 4, 2016, 09:36AM IST
మెగాస్టార్ ఆసుపత్రిలో చేరడమేంటి? ఆయనకేమైంది... అని అభిమానులు కంగారుపడుతున్నారా? చిరు ఎప్పటినుంచో భుజం నొప్పితో బాధపడుతున్నారు. దానికి శస్త్ర చికిత్స చేయించుకోవాలనుకుని వాయిదా వేసుకుంటూ వస్తున్నారు. కొన్ని రోజుల్లో 150వ సినిమా షూటింగ్ మొదలవ్వబోతోంది కదా... అందుకే అంతకుముందే ఆపరేషన్ చేయించుకోవాలని చిరంజీవి భావించారట. అందుకే ముంబైలోని బ్రీచ్ క్యాండీ ఆసుపత్రిలో చేరారు. గురువారం ఆయనకు శస్త్ర చికిత్స చేయనున్నారు వైద్యులు. చిరంజీవికి తోడుగా ఆయన సతీమణి సురేఖ ఉన్నారుట. ఆపరేషన్ అనంతరం రెండు వారాల విశ్రాంతి అవసరం పడుతుంది. కత్తి సినిమా షూటింగ్ మార్చిలో ప్రారంభమవుతుంది... అప్పటికల్లా మిస్టర్ పర్‌ఫెక్ట్ అవ్వాలని చిరంజీవి తపిస్తున్నారు. ఆసుపత్రి నుంచి ఆయన్ను ఎప్పుడు డిశ్చార్జ్ చేస్తారో తెలియరాలేదు.